cyanic-selkie/wikianc huggingface dataset:
শহীদ নগর রেলওয়ে স্টেশন
ইতিহাস
বঙ্গবন্ধু সেতু পূর্ব থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের প্রধনমন্ত্রী শেখ হাসিনা কর্তৃক উদ্বোধন করা হয়। এই নতুন রেলপথের স্টেশন হিসেবে শহীদ নগর রেলওয়ে স্টেশন তৈরি করা হয়।
পরিষেবা
শহীদ নগর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
আবু মাহদি আল-মুহান্দিস
জামাল জাফর মোহামেদ আলী আল এব্রাহিম (جمال جعفر محمد علي آل إبراهيم, ১ জুলাই ১৯৫৪ – ৩ জানুয়ারি ২০২০), যিনি আবু মাহদি আল-মুহান্দিস (أبو مهدي المهندس – আক্ষরিক অর্থ প্রকৌশলী)উপনামে পরিচিত ছিলেন, একজন ইরাকি-ইরানি রাজনীতিবিদ ও সামরিক কমান্ডার ছিলেন। মৃত্যুর পূর্বে তিনি পপুলার মবিলাইজেশন কমিটির উপপ্রধান ছিলেন যেটি আইএসের বিরুদ্ধে কার্যক্রম পরিচালনা করত। এর সাথে ইরানি সশস্ত্র বাহিনীর আওতাধীন কুদস বাহিনীর ঘনিষ্ঠ সম্পর্ক ছিল।
তিনি কাতিব হিজবুল্লাহ নামক এক সশস্ত্র গোষ্ঠীর কমান্ডার ছিলেন। এর পূর্বে সাদ্দাম হোসেনের শাসনামলে তিনি ইসলামিক রেভোলুশনারি গার্ড কর্পসের সাথে কাজ করেছেন।
১৯৮০ এর দশকে কুয়েতে তার কর্মকাণ্ডকে সন্ত্রাসী কর্মকাণ্ড আখ্যা দেওয়া হয়েছিল। তার অনুপস্থিতিতে তাকে ১৯৮৩ সালের কুয়েত বোমা হামলায় জড়িত থাকার অভিযোগে তাকে মৃত্যুদণ্ড প্রদান করেছিল কুয়েতের একটি আদালত। মুহান্দিসকে মার্কিন সন্ত্রাসী তালিকায় রাখা হয়েছিল।
২০২০ সালের ৩ জানুয়ারি বাগদাদ আন্তর্জাতিক বিমানবন্দরে বিমান হামলায় কাসেম সোলেইমানির সাথে নিহত হয়েছিলেন তিনি।
জীবনী
জামাল জাফত আল-ইব্রাজিমি ১৯৫৪ সালের ১ জুলাই ইরাকের বসরা প্রদেশের আবু আল-খাসিব জেলায় জন্মগ্রহণ করেন। তার বাবা ছিলেম একজন ইরাকি ও তার মা ছিলেন একজন ইরানি। ১৯৭৭ সাথে তিনি প্রকৌশলবিদ্যায় অধ্যয়ন সম্পন্ন করেন। ও ঐ বছরেই তিনি শিয়াভিত্তিক দল দাওয়া পার্টিতে যোগদান করেন যা ক্ষমতাসীন বাথ সরকারের বিরোধিতা করত। দলটি নিষিদ্ধ হলে তিনি সীমান্ত দিয়ে ইরানের আহভাজে পালিয়ে যান। সেখানে ইরানিরা সাদ্দাম সরকারকে উৎখাত করার জন্য ইরাকিদের প্রশিক্ষণ দিত। তিনি ১৯৮৩ সালে ইরানের রেভোলুশনারি গার্ডের হয়ে কুয়েতে কাজ করেছেন। তিনি ইরাক-ইরান যুদ্ধে সাদ্দাম হোসেনকে সমর্থনকারী দেশগুলোর দূতাবাসে হামলা পরিচালনা করতেন। ১৯৮৩ সালের ডিসেম্বরে কুয়েতে অবস্থিত মার্কিন ও ফরাসি দূতাবাসে বোমা হামলার কয়েক ঘণ্টা পর তিনি ইরানে পালিয়ে যান। হামলা পরিকল্পনা করার অভিযোগে তাকে তার অনুপস্থিতিতে মৃত্যুদণ্ড প্রদান করেছিল কুয়েতের একটি আদালত। তিনি এক ইরানি নারীকে বিয়ে করে ইরানে বসবাস শুরু করেন ও ইরানি নাগরিকত্ব গ্রহণ করেন। পরবর্তীতে, তিনি কুদস বাহিনীর সামরিক উপদেষ্টা হিসেবে নিযুক্ত হন ও নিজ শহর বসারায় ইরাকি সামরিক বাহিনীর বিরুদ্ধে অভিযান পরিচালনা করার জন্য পরামর্শ প্রদান করতেন।
তিনি ২০০৩ সালে ইরাকে মার্কিন আক্রমণের পর নিজ দেশে ফিরে আসেন ও এর অবসানের পর তিনি প্রথম ইরাকি প্রধানমন্ত্রী ইব্রাহিম আল-জাফরির প্রতিরক্ষা উপদেষ্টার দায়িত্ব পালন করেন। ২০০৫ সালে তিনি বাবিল প্রদেশ থেকে ইরাকি আইনসভার সদস্য হিসেবে নির্বাচিত হন। ১৯৮৩ সালের হামলার সাথে তার যোগসাজশের বিষয়টা মার্কিন কর্মকর্তরা ২০০৬ বা ২০০৭ সালে তৎকালীন ইরানি প্রধানমন্ত্রী নুরি আল-মালিকিকে অবহিত করেন। এরপর, তিনি ইরানে পালিয়ে যান।
২০১৯ সালের ৩১ ডিসেম্বর মার্কিন পররাষ্ট্রমন্ত্রী মাইক পম্পেও আল-মুহান্দিসকে কাইস খাজালি, হাদি আল-আমিরি ও ফালিহ আলফায়্যাধকে মার্কিন দূতাবাসে হামলার ঘটনায় জড়িত থাকার দায়ে অভিযুক্ত করেছিলেন।
২০২০ সালের ৩ জানুয়ারি কাসেম সোলেইমানির সাথে বাগদাদ আন্তর্জাতিক বিমানবন্দরে বিমান হামলায় নিহত হন আল-মুহান্দিস। এই হামলার আদেশ দিয়েছিলেন ডোনাল্ড ট্রাম্প ও তিনি ভবিষ্যৎ হামলা প্রতিহত করার জন্য এই আদেশ দিয়েছেন বলে দাবি করেছেন।
খাইবার পাখতুনখোয়ার জেলার তালিকা
খাইবার পাখতুনখোয়া প্রদেশ, জনসংখ্যার ভিত্তিতে পাকিস্তানের তৃতীয় বৃহত্তম প্রদেশ এবং অঞ্চল অনুসারে ক্ষুদ্রতম প্রদেশ যা ৩৫ টি জেলা এবং ৭ টি বিভাগে বিভক্ত। নিম্নে আপনি খাইবার পাখতুনখোয়ার জেলা এবং বিভাগগুলির ইতিহাসের বিশদ বিবরণ পাবেন, প্রতিটি জেলার, খাইবার পাখতুনখোয়ার বিভাগ এবং এটার জেলাগুলির একটি মানচিত্র প্রদর্শিত হবে, এবং প্রতিটি জেলার নাম, জেলাটি বিভাগের অন্তর্গত, জেলার অঞ্চল, জেলার সদর দফতর সম্পর্কিত একটি তালিকা প্রদর্শন করে, জেলার জনসংখ্যা এবং জনসংখ্যার ঘনত্ব (২০১৭ সালে), প্রতিটি জেলার গড় বার্ষিক জনসংখ্যা বৃদ্ধির হার (১৯৯৮ এবং ২০১৭ এর মধ্যে) এবং প্রতিটি জেলার অবস্থান একটি মানচিত্রে প্রদর্শিত হবে।
১৯০১ - ১৯৪৭
উপেনিবেশিক কাল থেকেই জেলাগুলি উপমহাদেশে সিভিল প্রশাসনের একটি পূর্ণ অংশ তৈরি করেছিল। ১৯০১ সালের অক্টোবরে যখন উত্তর-পশ্চিম সীমান্ত প্রদেশ (খাইবার পাখতুনখোয়ার সাবেক নাম) গঠিত হয়েছিল, তখন এটি পাঁচটি "স্থায়ী জেলা"তে বিভক্ত হয়েছিল: বান্নু, ডেরা ইসমাইল খান, হাজারা, কোহাত ও পেশোয়ার এবং ভূমির একটি "আন্তঃসীমান্ত অঞ্চল" যা পাঁচটি রাজনৈতিক এজেন্সি ঘিরে ছিল: খাইবার, কুররাম, মালাকান্দ, তোচি এবং ওয়ানো। বান্নু, ডেরা ইসমাইল খান, কোহাত এবং পেশোয়ার এই চারটি জেলাকে "আন্তঃ-সিন্ধু" জেলা হিসাবে বিবেচনা করা হত।
১৯৪১ সালের ব্রিটিশ ভারতের আদমশুমারীর মধ্যে, তোচি এজেন্সির নামকরণ করা হয়েছিল "উত্তর ওয়াজিরিস্তান এজেন্সি", ওয়ানা এজেন্সির নামকরণ করা হয়েছিল "দক্ষিণ ওয়াজিরিস্তান এজেন্সি" এবং পেশোয়ার জেলার দুটি তেহসিল (মারদান ও সোয়াবি) বিভক্ত হয়ে মারদান জেলা গঠন করা হয়েছিল, যা পঞ্চম "আন্তঃ-সিন্ধু" জেলাতে পরিণত হয়েছিল। উত্তর-পশ্চিম সীমান্ত প্রদেশের ছয়টি জেলাও তাদের নিজস্ব "সীমান্ত অঞ্চল" দেওয়া হয়েছিল, এটি একটি উপজাতি অঞ্চল যা একটি সংলগ্ন জেলার জেলা প্রশাসকের নিয়ন্ত্রণে ছিল।
১৯৪৭ - ১৯৫৪
পাকিস্তানের স্বাধীনতার পরে, উত্তর-পশ্চিম সীমান্ত প্রদেশের ছয় জেলা প্রদেশের মধ্যে তাদের সীমানা এবং অবস্থান ধরে রেখেছে, তবে পাঁচটি উপজাতি সংস্থা এবং ছয়টি সীমান্ত অঞ্চল সমস্ত প্রদেশ থেকে বিভক্ত হয়ে ফেডারেল প্রশাসনিক উপজাতি অঞ্চল তৈরি করেছিল। ইসলামাবাদ থেকে শাসিত ফেডারেল প্রশাসনিক উপজাতি অঞ্চলগুলি পাকিস্তানের প্রশাসনিক ইউনিট ছিল যা এর প্রদেশের চেয়ে বড় অঞ্চল ছিল।
১৯৫১ সালে, কেন্দ্রীয় প্রশাসনিক উপজাতি অঞ্চলে মোহামান্দ এজেন্সি তৈরির জন্য মালাকান্দ এজেন্সির কিছু অংশ ভাগ হয়ে যায়।
১৯৫৪ - ১৯৭২
১৯৫৪ সালে, একক ইউনিট নীতি যা সমগ্র পশ্চিম পাকিস্তানকে এক প্রদেশে সংকুচিত করেছিল। ১৯৫৪-১৯৭০ সাল থেকে, উত্তর-পশ্চিম সীমান্ত প্রদেশের অস্তিত্ব বন্ধ হয়ে গেল। প্রদেশের অস্তিত্বহীনতার ফলে এই অঞ্চলের প্রথম বিভাগের উত্থান ঘটে (ইতিমধ্যে পাঞ্জাব এবং পূর্ববঙ্গে বিভাগ বিরাজমান ছিল, তবে অন্যান্য প্রদেশের কোনটিরই এক ইউনিট পর্যন্ত বিভাগ ছিল না)। একসময় উত্তর-পশ্চিম সীমান্ত প্রদেশ এবং ফেডারেল প্রশাসনিক উপজাতি অঞ্চল জুড়ে এই অঞ্চলটি দুটি বিভাগের মধ্যে ভাগ হয়েছিল: ডেরা ইসমাইল খান বিভাগ এবং পেশোয়ার বিভাগ। ডেরা ইসমাইল খান বিভাগ বান্নু জেলা, ডেরা ইসমাইল খান জেলা, উত্তর ওয়াজিরিস্তান এজেন্সি এবং পেশোয়ার বিভাগ হাজারা জেলা, কোহাত জেলা, মারদান জেলা, পেশোয়ার জেলা, কুররাম এজেন্সি, খাইবার এজেন্সি, মালাকান্দ এজেন্সি ও মোহামান্দ এজেন্সি জুড়ে রয়েছে। পূর্বে বিদ্যমান সীমান্ত অঞ্চলগুলি এই সময়ে তাদের নিজ নিজ জেলায় অন্তর্ভুক্ত হয়েছিল।
একক ইউনিট নীতি ১৯৭০ সালে শেষ হয়েছিল এবং প্রদেশগুলি তাদের মূল গঠনে ফিরে এসেছিল (যার অর্থ এই ছিল যে কেন্দ্র শাসিত উপজাতীয় অঞ্চল এবং উত্তর-পশ্চিম সীমান্ত প্রদেশ আরও একবার পৃথক হয়েছিল এবং সীমান্ত অঞ্চলগুলি প্রশাসনিক ইউনিট হিসাবে তাদের মর্যাদা ফিরে পেয়েছিল)। নীতিমালার ফলে যে বিভাগগুলি তৈরি হয়েছিল সেগুলি উত্তর-পশ্চিম সীমান্ত প্রদেশে থেকে যায়, তবে কেন্দ্রীয় প্রশাসনিক উপজাতি অঞ্চলে পুরোপুরি বিলুপ্ত হয়ে যায়।
পাকিস্তানের ১৯৭২ সালের আদমশুমারির সময় প্রশাসনিক মানচিত্রে অনেক পরিবর্তন করা হয়েছিল।
মালাকান্দ বিভাগ ১৯৬১ থেকে ১৯৭২ সালের মধ্যে তৈরি করা হয়েছিল, যা বর্তমানে বিলুপ্ত মালাকান্দ এজেন্সির বেশিরভাগ অংশ জুড়ে ছিল এবং এটি চিত্রাল, দির, মালাকান্দ এবং সোয়াত জেলায় বিভক্ত ছিল।
হাজারা ও মারদান জেলাগুলি সীমান্তবর্তী অঞ্চলগুলিকে সংহত করেছিল।
বাজৌর এজেন্সি বর্তমানে বিলুপ্ত মালাকান্দ এজেন্সির যেসব মালাকান্দ বিভাগে স্থাপন করা হয়নি সেসব এই অঞ্চলের বাইরে তৈরি করা হয়েছিল।
এর অর্থ হল উত্তর-পশ্চিম সীমান্ত প্রদেশ তিনটি বিভাগ এবং নয়টি জেলায় বিভক্ত ছিল, যখন কেন্দ্র শাসিত উপজাতীয় অঞ্চলগুলি ছয়টি রাজনৈতিক এজেন্সি এবং চারটি সীমান্ত অঞ্চলে বিভক্ত ছিল। এই অঞ্চলের প্রশাসনিক বিভাগগুলি নিম্নরূপ ছিল (জেলা এবং বিভাগগুলি যেসবের আর অস্তিত্ব নেই তা লাল লেখায় ) রয়েছে:
১৯৭২ - ১৯৮১
হাজারা বিভাগের অধুনা বিলুপ্ত হাজারা জেলা এবং মালাকান্দ বিভাগের সোয়াত জেলার কিছু অংশ জুড়ে এই অঞ্চলটির বাইরে তৈরি করা হয়েছিল। হাজরা বিভাগ তিনটি জেলায় বিভক্ত হয়েছিল, যেসব ছিল অ্যাবোটাবাদ জেলা (হাজরা জেলার অ্যাবোটাবাদ, আম্ব এবং হরিপুর তেহসিলের সমন্বয়ে গঠিত), কোহিস্তান জেলা (সোয়াত জেলার ছয়টি তেহসিলের সমন্বয়ে গঠিত এবং বাটাগ্রাম তেহসিলের আটটি ইউনিয়ন পরিষদ (হাজারা জেলার মধ্যে), এবং মনসেহরা জেলা (বাটাগ্রাম তেহসিলের সমন্বয়ে গঠিত (প্রারম্ভিক আটটি ইউনিয়ন পরিষদ যা কোহিস্তান জেলা প্রদত্ত ছিল) এবং হাজারা জেলার মনসেহরা তেহসিল)।
উড়াকজাইয়ের এজেন্সি কেন্দ্রীয় প্রশাসনিক উপজাতি অঞ্চলের সীমান্ত অঞ্চল কোহাত (যা এখনও বিদ্যমান ছিল, তবে ছোট ছিল) এর কিছু অংশ থেকে তৈরি হয়েছিল।
এর অর্থ পাকিস্তানের ১৯৮১ সালের আদমশুমারীর মধ্যে উত্তর-পশ্চিম সীমান্ত প্রদেশে ১২ টি জেলা ছিল (১৯৭২ সালের তুলনায় তিনটি বেশি), চারটি বিভাগে বিভক্ত হয়েছিল (১৯৭২ সালের তুলনায় আরো একটি) এবং কেন্দ্র শাসিত উপজাতি অঞ্চলে সাতটি রাজনৈতিক সংস্থা (১৯৭২ সালের তুলনায় আরো একটি) এবং চারটি প্রাদেশিক অঞ্চল ছিল। আপনি নীচে তাদের একটি তালিকা পেতে পারেন (জেলা এবং বিভাগগুলি যেসবের আর অস্তিত্ব নেই তা লাল লেখায় ) রয়েছে:
দৌজিনশি
দৌজিনশি (同人誌) বা জাপানি হরফ অনুসারে দোজিনশি হলো নিজ-প্রকাশিত ম্যাগাজিন, মাঙ্গা অথবা উপন্যাসের মুদ্রণরূপ। দৌজিন-এর একটি বৃহৎ শ্রেণীর অংশ হলো "দৌজিনশি"। এগুলি বেশিরভাগ সময়েই অপেশাদার ব্যক্তিরা কোনো বিদ্যমান সাহিত্য থেকে বুৎপন্ন করে; যদিও কিছু পেশাদার আর্টিস্টরা নিয়মিত শিল্পকলার বাইরে প্রকাশনার স্বার্থে এইরূপ কাজে অংশগ্রহণ করে থাকেন।
"দৌজিনশি" আর্টিস্টদের দলরা নিজেদেরকে সার্কেল (サークル) বলে সম্বোধন করে। এইরকম কিছু দল আসলে মাত্র একজন আর্টিস্টকে নিয়েই গঠিত হয়: কখনো কখনো তাদেরকে বলা হয় ব্যক্তিগত সার্কেল (個人サークル)।
১৯৮০ খ্রিস্টাব্দ থেকে বিতরনের মূল রাস্তা হয়ে থেকেছে নিয়মিত দৌজিনশি সম্মেলনগুলির মাধ্যমে। এদের মধ্যে সবচেয়ে বড়টি হলো কমিকেট (কমিক মার্কেট), যেটি টোকিওর বিগ সাইটে গ্রীষ্মকাল ও শীতকালে অনুষ্ঠিত হয়। এই সম্মেলনে,  -এরও ওপরে দৌজিনশি কেনা, বেচা ও ব্যবসা করা হয়। অন্যের সৃষ্টির উপর কাজ করে থাকা এই দৌজিনশি আর্টিস্টরা তাদের কাজগুলিকে খুব অল্প সংখ্যায় প্রকাশ করে যাতে মামলা-মোকদ্দমা ও দৌজিনশি -এর ঈপ্সিত পণ্যমূল্য থেকে নিজেদেরকে বাঁচিয়ে রাখতে পারে।।
ব্যুৎপত্তি
দৌজিনশি শব্দটি ব্যুৎপত্তি লাভ করেছে "একই ব্যক্তি" (同人) এবং শি (誌) শব্দটি থেকে।।
ইতিহাস
"দৌজিনশি" এর প্রবর্তন হয় প্রাক মেইজি সময়কালে প্রকাশিত মেইরোকু জাসশি" (明六雑誌) থেকে। শুধুমাত্র একটি সাহিত্য পত্রিকা হিসেবে নয়, "মেইরোকু জাসশি" প্রকৃতপক্ষে "দৌজিনশি" -এর চিন্তাধারা বিস্তারে অগ্রণী ভূমিকা পালন করেছে। "দৌজিনশি" উপন্যাস প্রকাশের ক্ষেত্রে প্রথম যেই পত্রিকাটি এগিয়ে আসে, সেটি হলো ১৮৮৫ খ্রিস্টাব্দে ওজাকি কোয়ো ও ইয়ামাদা বিমিয়ো-র সম্পাদিত গারাকুতা বুনকো (我楽多文庫)। প্রাক শোওয়া সময়কালে "দৌজিনশি" প্রকাশনা একদম শীর্ষে নিজের জায়গা করে নেয়, এবং এটি তরুণ সৃজনশীল লেখকদের জন্যে মুখপত্র হয়ে ওঠে। লেখকদের ছোট ছোট দল বা ঘনিষ্ট বন্ধুদের মধ্যে সৃষ্টি ও আবন্টিত হয়ে, "দৌজিনশি"গুলি "শিশোসেতসু রীতির উত্থান এবং বিকাশের ক্ষেত্রে তাৎপর্যপূর্ন অবদান রাখে। যুদ্ধোত্তর সময়কালীন, বিভিন্ন সাহিত্য বিদ্যালয় ও নতুন লেখকদের মধ্যে দৌজিনশি-এর গুরুত্ব ক্রমশ হ্রাস পেতে থাকে। গুনজো, "বুনগাকুকাই" প্রভৃতি কিছু সাহিত্যক দিনপত্রিকাগুলো এদের জায়গা কেড়ে নিয়েছিল। তবুও এর একটি উল্লেখযোগ্য ব্যতিক্রম হলো  ১৯৩৩ থেকে ১৯৬৯ খ্রিস্টাব্দ পর্যন্ত প্রকাশিত বুনগেই শুতো (文芸首都)। আবার কয়েকটি "দৌজিনশি" পত্রিকা বেঁচেও গিয়েছিল কিছু অফিসিয়াল দিনপত্রিকাগুলির মাধ্যমে। "হাইকু" ও "তানকা" পত্রিকাগুলি এখনো প্রকাশিত হয়ে চলেছে।
১৯৭০ সালে, "দৌজিনশি" প্রকাশনা বৃদ্ধির স্বার্থে ফটোকপি টেকনোলজিকে ব্যবহার করার প্রস্তাব শোনা গিয়েছিল। এইসময়ে মাঙ্গা সম্পাদকরা লেখকদের উৎসাহিত করতে থাকে ভর বাজারে আবেদন রাখার জন্যে, যার ফলে "দৌজিনশি" লেখার জনপ্রিয়তা বৃদ্ধি পেতে পারতো।
১৯৮০এর শতকে, "দৌজিনশি" -এর অন্তর্গত বিষয়বস্তুগুলি মূলত অরিজিনাল কাজের নকল হওয়ার চাইতে মূল কাজের লালিকা হয়ে উঠলো। আবেগপ্রবণ সম্পর্কের মধ্যে থাকা নির্দিষ্ট চরিত্রগুলোকে প্রায়শই "আনিপারো" বলা হত। পুরুষ লেখকরা "উরুসেই ইয়াতসুরা" এবং মহিলা লেখকরা "ক্যাপ্টেন সুবাসা" এর মতো সিরিজে নিয়োগ হতেন। এর ফলে, ১৯৭৫ সালে প্রতিষ্ঠিত কমিকেট-এর খ্যাতি বহু দূর পর্যন্ত ছড়িয়ে যায়; যেটি তার প্রথম ইভেন্ট, "দৌজিনশি" বিতরনের জন্যে উৎসর্গ করেছিল।
১৯৯১ সালের ফেব্রুয়ারি মাস থেকে কিছু "দৌজিনশি" স্রষ্টারা তাদের কাজগুলি বিভিন্ন কমিক বইয়ের দোকানের সাহায্যে বিক্রি করেছিলেন। এই কার্যকলাপটি প্রকাশ্যে ধরা পড়ে যায় যখন এইরকম তিনটি দোকানের মালিককে গ্রেপ্তার করা হয় একটি "ললিকন" "দৌজিনশি" বিক্রি করার অপরাধে।
শেষ দশকে এসে "দৌজিনশি" লেখার তাৎপর্যপূর্ন বিস্তার ঘটেছে, এগুলি হাজার হাজার পাঠক ও লেখকদের আকর্ষিত করেছে। ব্যাক্তিগত প্রকাশনা সংস্থাগুলির জন্যে "দৌজিনশি" লেখকরা তাদের লেখা, আঁকা, প্রচার, প্রকাশ ও বিতরন অতি সহজে করে যেতে পেরেছে। উদাহরণস্বরূপ কিছু "দৌজিনশি" বর্তমানে ডিজিটাল মিডিয়াতে প্রকাশিত হয়। বহু "দৌজিনশি" স্রষ্টারা আবার অনলাইন ডাউনলোড এবং প্রিন্ট-অন-ডিমান্ড পরিষেবায় যোগদান করছে, যেখানে অন্যরা তাদের কাজ কিছু আমেরিকান চ্যানেল, অর্থাৎ অ্যানিমে শপ ওয়েবসাইট ও বিশেষ অনলাইন ডাইরেক্ট ডিস্ট্রিবিউশন সাইটের মাধ্যমে বিতরন করা শুরু করেছে। ২০০৮ সালে ওটাকু ইন্ডাস্ট্রিতে একটি হোয়াইট পেপার প্রকাশিত হয়, যার দ্বারা বোঝা যায় যে ২০০৭ সালে "দৌজিনশি" বিক্রি করে মোট আয় হয়েছে ২৭.৭৩ বিলিয়ন ইয়েন, বা মোট ওটাকু অর্থব্যয়ের ১৪.৯ শতাংশ।
আইনি ঝামেলা এড়ানোর জন্যে দোজিন মার্ক (同人マーク) গঠিত হয়, এটি হলো ক্রিয়েটিভ কমনস লাইসেন্সেস কর্তৃক অনুপ্রেরিত একটি লাইসেন্স ফরম্যাট। সর্বপ্রথম লেখক যিনি এই লাইসেন্সটি অনুমোদন করেছিলেন, তিনি হলেন কেন আকামাতসু। ২০১৩ সালের ২৮শে আগস্ট, উইকলি শোনেন ম্যাগাজিনে মুক্তিপ্রাপ্ত "ইউকিউ হোল্ডার!" মাঙ্গাতে তিনি এটি কাজে লাগান।।
কমিকেট
কমিকেট হচ্ছে বিশ্বের সবচাইতে বৃহৎ কমিক সম্মেলন। জাপানের টোকিও শহরে এটি বছরে দুবার (গ্রীষ্ম ও শীতে) অনুষ্ঠিত হয়। প্রথম সম্মেলনটি ১৯৭৫ সালের ডিসেম্বর মাসে অনুষ্ঠিত করা হয়েছিল। সেখানে মাত্র ৩২টি দল অংশগ্রহণ করেছিল এবং ৬০০ জন উপস্থিত হয়েছিল। তাদের মধ্যে ৮০ শতাংশই ছিল মহিলারা, কিন্তু কমিকেটে পুরুষ অংশগ্রহণকারীদের সংখ্যা পরে বৃদ্ধি পায়। ১৯৮২ সালে, দশ হাজারেরও কম সংখ্যায় লোকে উপস্থিত ছিল, কিন্তু তা বেড়ে এক লক্ষ হয়ে যায় ১৯৮৯ সালে, এবং সাম্প্রতিক বছরগুলিতে এই সংখ্যা পাঁচ লক্ষেরও ওপর ছাড়িয়ে গেছে। উপস্থিতির এই দ্রুত বৃদ্ধি দেখে দৌজিনশি লেখকরা তাদের কাজের হাজার হাজার কপি বিক্রি করতে থাকলেন এবং বেশ মোটা অর্থ উপার্জন করতে সক্ষম হলেন তাদের এই পেশার মাধ্যমে। ২০০৯ সালে, মেইজী ইউনিভার্সিটি, তাদের সুরুগাদাই ক্যাম্পাসের এলামনাই এর সম্মান জানাতে একটি দোজিন মাঙ্গা পাঠাগার প্রতিষ্ঠা করে, এবং নাম রাখে “ইয়োশিহিরো ইয়োনেজাওয়া মেমোরিয়াল লাইব্রেরী”। এর মধ্যে ৪১৩৭টি বাক্সের সাথে ইয়োনেজাওয়ার নিজস্ব দৌজিনশি কালেকশন রয়েছে এবং দৌজিনশি রচনাশৈলীর আরেকজন বিখ্যাত ব্যাক্তি, সুগুও ইওয়াতার কালেকশন আছে।।
বিষয়শ্রেণী
প্রধানধারার পাল্টা অংশগুলোর মতোই, দৌজিনশি বিভিন্ন প্রকারে ও ধরনে প্রকাশিত হয়। তবুও নির্ধারিত দর্শকদের জন্যে কিছু নির্দিষ্ট থিম খুব বেশিই প্রচলিত আছে, এবং কয়েকটি প্রধান বিভাগে এই প্রকাশনা শ্রেণীবদ্ধ করা হয়। এগুলিকে বিস্তারিতভাবে মূল কাজ ও আনিপারো কাজে ভাগ করা যায়।
ফ্যানফিকগুলিতে একটি বিখ্যাত থিম হলো কোনো প্রদত্ত শোয়ের (মূলধারা প্রকাশনার দৌজিনশি কেন্দ্রীভূত) অন্তর্গত চরিত্রদের সমকামী মিলন। এইরকম বহু প্রকাশনা ইয়াওই অথবা ইউরি থিম (সমকামী প্রেমমূলক কাহিনী) ব্যবহার করে, কারন তারা হয়তো এইরকম সম্পর্কগুলি ফুটিয়ে তুলতে চায় অথবা তাদের প্রধান শোয়ের মূল বিবৃতিটি পরোক্ষভাবে প্রকাশ করতে চায়।
দৌজিনশি রচনার আরেকটি বিভাগ হলো ফারি বা কেমোনো, সমকামী নরত্বারোপমূলক পুরুষ প্রাণী বা অল্প কিছু লেসবিয়ান চরিত্রের মিলনকে এটি বর্ণিত করে। ইয়াওই ও ইউরি এর কয়েকটি বৈশিষ্ট্য ফারি দৌজিনশি -তে দেখা যায়। এরকম বহু দৌজিনশি প্রেমমূলক অবস্থা বা পরিবেশের মধ্যে চরিত্রগুলিকে উপস্থাপন করে, অথবা এগুলি সাধারনত অ্যানিমে ও মাঙ্গাতে চোখের বা মুখের অতিরঞ্জিত চিত্র ফুটিয়ে তোলে।
প্রকৃত প্রকাশনা সংস্থায় বিশেষ কোনো নিষেধাজ্ঞা না থাকায় এবং এইরকম প্রকাশনার তুমুল চাহিদা থাকার কারনে প্রায় প্রত্যেক দৌজিনশি-এর একটি বৃহৎ অংশ যৌণ সংক্রান্ত বিষয়ে পরিপূর্ণ থাকে। অবশ্যই দৌজিনশি তৈরি করার মূল গুরুত্ব হলো কোনো বিখ্যাত শোয়ের চরিত্রগুলিকে আরো বিচিত্রভাবে নিজ কল্পনায় ফুটিয়ে তোলা। কাজেই, এইরকম সৃষ্টিগুলোকে ইংরেজিতে 'এইচ-দৌজিনশি' বলা হয়। আগে যৌণ প্রসঙ্গগুলিকে জাপানে এচ্ছি বলা হতো, অতএব সেখান থেকেই ইংরেজির এই বর্তমান নামকরণটি হয়েছে, কিন্তু এখন জাপানে এরো শব্দটির প্রচলন বেশি রয়েছে এইসব ক্ষেত্রে। বর্তমানে কেবলমাত্র এরো মাঙ্গা (エロ漫画) শব্দটির মাধ্যমে প্রাপ্তবয়স্কদের দৌজিনশি থিমটিকে চিহ্নিত করা হয়। কোনো কোনো সময় আবার এদের "বড়দের জন্যে" (成人向け) অথবা ১৮-কিন (১৮禁) ("১৮ বছরের নিচে নিষেধ" (১৮歳未満禁止) দিয়ে প্রকাশ করা হয়। যেসমস্ত প্রকাশনায় এইরকম বিষয়াদি নেই, তাদেরকে পৃথক রাখতে ইপ্পান (一般) শব্দটি ব্যবহার করা হয়।
বেশিরভাগ দৌজিনশিগুলি বাণিজ্যিকভাবে আবদ্ধ এবং দৌজিনশি-কা (দৌজিনশি লেখকরা) কর্তৃক প্রকাশিত হয়, যারা বিভিন্ন মুদ্রণ সার্ভিসের সাহায্যে নিজেদের কাজ ছাপায়। তবে কপিবুকগুলি জেরোক্স মেশিন বা অন্য কোনো অনুকরনযোগ্য উপায়ে নিজ প্রচেষ্টায় তৈরি হয়। অল্প কিছুই শুধুমাত্র হাতে আঁকা কপি হয়ে থাকে।
প্রত্যেকটি ইংরেজি ভাগের নামকরণ শুধুমাত্র জাপানীজ থেকেই উৎপত্তি লাভ করেনি। উদাহরনস্বরুপ, এইউ দৌজিনশি হলো বিকল্প বিশ্ব কেন্দ্রিক লেখার একটি সেট।।
উল্লেখযোগ্য ঘটনাদ্বয়
১৯৯৯ সালে নিনটেনদো একটি কামদ পোকেমন মাঙ্গা লেখকের বিরুদ্ধে মামলা করেছিল। সারা মিডিয়ায় হৈচৈ হওয়ার সাথাসাথি দৌজিনশি-কে ঘিরে থাকা জাপানের সকল স্বত্বাধিকারী আইনের একাডেমিক বিশ্লেষণ পর্যন্ত করা হয়েছিল। এইসময়, বৈধ বিশ্লেষণ যেন উপসংহারে বলতে চায় যে যেহেতু দৌজিনশি কেবলমাত্র এক রাতের অপটুদের হাতের কাজ এবং এগুলিকে বাণিজ্যিক বাজারে বিক্রি করা হচ্ছে না, তাই দৌজিনশিকে অবহেলা করাই শ্রেয়। ২০০৬ সালে, একজন আর্টিস্ট ডোরেমন-এর একটি কাল্পনিক অন্তিম অধ্যায় বানিয়ে বিক্রি করেছিল, যেটা পুরোপুরি সম্পূর্নও ছিল না। সেটিকেও প্রকৃত লেখক ফুজিকো ফুজিও সাবধান করে দিয়েছিলেন। ফলে এই দৌজিনশি লেখক তার কাজের বিতরন বন্ধ করে দেন এবং এমনকি তিনি স্বেচ্ছায় প্রকাশককে ক্ষতিপূরণ পর্যন্তও দিয়েছিলেন। প্রকাশক উল্লেখ করেন যে শুধুমাত্র এই দৌজিনশিগুলি তার উদ্বেগের কারন হতে পারে না। ইয়োমিউরী শিনবান বলেন, "ফ্যানজিন কখনো একাধিক সমস্যার সৃষ্টি করে না, যতক্ষণ না সেগুলি কেবলমাত্র এক দিনের প্রদর্শনীতেই বিক্রি করা হচ্ছে," কিন্তু অপরদিকে আরেকজন বিশেষজ্ঞ মনে করেন যে এদের ক্রমবর্ধমান জনপ্রিয়তার জন্যে একটি স্বত্বাধিকারী আইন গঠন করা অবশ্যই উচিত।
২০২০ সালে, মেধা সম্পত্তি উচ্চ আদালত, একটি দৌজিনশি শেয়ারিং সাইটকে ¥ ২.১৯ মিলিয়ান অর্থ প্রদান করার নির্দেশ দেয় সেই সকল দৌজিনশি এর প্রকৃত লেখকদের কাছে, যাদের কাজের ওপর নির্ভর করে দৌজিনশিগুলি তৈরি হয়েছিল। এই ফাইল শেয়ারিং সাইটটি আবেদন করে, যেহেতু দৌজিনশি হলো একটি অমৌলিক কাজ, তাই এগুলি স্বত্বাধিকারী আইন দ্বারা সুরক্ষিত নয়। তবুও আদালত জারি করে যে দৌজিনশিকে অবৈধভাবে অমৌলিক কাজ বলার কোনো উপযুক্ত প্রমাণ এখনো পর্যন্ত নেই। এই রায়ের উপর নির্ভর করে মন্তব্যকারীরা উল্লেখ করে যে এর মাধ্যমে বাণিজ্যিক আইনে দৌজিনশি স্রষ্টাদের অধিকার সম্ভাব্যভাবে প্রশস্ত হয়ে উঠতে পারে।।
প্রভাব
অ্যানিমেনেশন-এর জন ওপলিগার বলেন যে জাপানীজ ফ্যানেদের মধ্যে দৌজিনশি সৃষ্টি করাটা বিশেষ জনপ্রিয় হতে পারে, কিন্তু পশ্চিমী ফ্যানেদের জন্যে নয়। ওপলিগার মনে করেন, যেহেতু জাপানীজ মানুষেরা ছোটবেলা থেকেই অ্যানিমে ও মাঙ্গার সঙ্গে বন্ধুদের মতো বড়ো হয়ে এসেছে, তাই তাদের ক্ষেত্রে বিদ্যমান মাঙ্গা ও অ্যানিমের দৌজিনশি তৈরি করাটা বেশি গুরুত্বপূর্ণ প্রভাব ফেলবে। জাপানীজ ভাষা না বোঝবার কারনে পশ্চিমী ফ্যানেরা আরো বিশুদ্ধ চাক্ষুষ অভিজ্ঞতা অর্জন করে। তারা ছোটবেলা থেকে সামাজিক প্রভাবের কারণে কার্টুন ও কমিক্স দেখতে এবং পড়তে উৎসাহিত হয়, আর তাই তাদের মধ্যে বেশিরভাগজনই বিদ্যমান কাজগুলিকে পুনরায় সুবিন্যস্ত ও ব্যবহার করে অ্যানিমে মিউজিক ভিডিও তৈরি করে।
বেশিরভাগ পশ্চিমী সংস্কৃতিতেই অনুমান করা হয় যে দৌজিনশি শুধুমাত্র কোনো বিদ্যমান কাজের অবকলন মাত্র, ফ্যান ফিকশন এর অ্যানালগ ও প্রায় অশ্লীল। এর খানিকটা আবার সত্যও বটে: প্রায়ই দৌজিনশি শুধুমাত্র একটি লালিকা অথবা বিখ্যাত মাঙ্গা, গেম ও অ্যানিমে সিরিজের বিকল্প কাহিনী হয়ে থাকে এবং অতিমাত্রায় অশ্লীল প্রসঙ্গে পরিপূর্ন থাকে। বিপরীত দিকে, অনেকগুলি অশ্লীল প্রসঙ্গহীন পৃথক দৌজিনশিও তৈরি করা হয়। উদাহরনস্বরুপ, তৌহু প্রজেক্ট-কে কেন্দ্র করে বহু দৌজি নশি সৃষ্টি করা হয়েছে, যেগুলি মোটেও অশ্লীল নয়। কয়েকটি দল ২০০৮ সালের বার্ষিক তৌহু অনলি ইভেন্ট রেইতাইসাই -তে আনুমানিকভাবে মাত্র ১০ শতাংশ অ্যাডাল্ট-অনলি থিমের দৌজিনশি প্রকাশ করেছিল।।
বহিঃসংযোগ
Doujinshi DB : ব্যবহারকারী উপস্থাপিত দৌজিনশি স্রষ্টা, সংগঠন এবং বইয়ের বৃহৎ তথ্যভাণ্ডার
চামু চিভাভা
প্রারম্ভিক জীবন
হারারেতে অনুষ্ঠিত শ্রীলঙ্কা এ-দলের বিপক্ষে অনুষ্ঠিত প্রথম-শ্রেণীর ক্রিকেটে অভিষেক সেঞ্চুরি করেন। উভয় ইনিংসে ৪০ ও ১০৩ রান করেন এবং খেলা ড্রয়ে পরিণত হয়। এর পূর্বের খেলায় সাউথ আফ্রিকা একাডেমির বিপক্ষে ৯৮ রানে রান-আউটের শিকার হন তিনি।
জুলিয়া নাম্নী তার বোন আন্তর্জাতিক ক্রিকেট অঙ্গনে জাতীয় দলের পক্ষে খেলছেন। সে নভেম্বর, ২০০৭ সালে পাকিস্তানে অনুষ্ঠিত মহিলাদের বিশ্বকাপ বাছাইপর্বে জিম্বাবুয়ের অধিনায়কত্ব করেন।
আহমদ আলী এনায়েতপুরী
আহমদ আলী এনায়েতপুরী (২১ জানুয়ারি ১৮৯৮ – ৪ জানুয়ারি ১৯৫৯) একজন বাঙালি পাকিস্তানি লেখক, সাংবাদিক এবং রাজনীতিবিদ ছিলেন। ব্রিটিশ সরকার তাকে শামসুল উলামা (জ্ঞানীদের সূর্য) উপাধিতে ভূষিত করেন।
চামু চিভাভা
খেলোয়াড়ী জীবন
২০০৫-০৬ মৌসুমে ভিডিওকন ত্রি-দেশীয় সিরিজে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে। কিন্তু প্রথম খেলাতেই তিনি শূন্য রান পান। কিন্তু ঘরোয়া ক্রিকেটে দূর্দান্ত ক্রীড়া প্রদর্শন করে তাকে পুনরায় জাতীয় দলে অন্তর্ভুক্ত করা হয়। ২০০৬ সালে ওয়েস্ট ইন্ডিজ সফরে অনুষ্ঠিত প্রথম একদিনের আন্তর্জাতিকে দলের সর্বোচ্চ রান সংগ্রহকারী হলেও ছয় ওভারে তিনি ত্রিশ রান দেন। এরফলে জিম্বাবুয়ে পাঁচ উইকেটে পরাজিত হয়।
আহমদ আলী এনায়েতপুরী
কর্মজীবন
এনায়েতপুরী১৯২৪ সালে শরিয়ত নামে একটি মাসিক পত্রিকা প্রতিষ্ঠা করেন এবং তিনি এ পত্রিকার সম্পাদকের দায়িত্ব পালন করেন। তিনি পত্রিকাটির নাম শরিয়াত-ই-ইসলাম নামকরণ করেন। এটি কলকাতায় হানাফি মাজহাব সমর্থিত একমাত্র পত্রিকা ছিলো।  তিনি ৩২ বছর ধরে শরিয়াত-ই-ইসলামের সম্পাদক হিসেবে দায়িত্ব পালন করেন। ১৯৩৪ সালে ব্রিটিশ সরকার তাকে খান সাহেব বানিয়েছিল। তিনি যশোর জেলা বোর্ডের সদস্য হিসেবে দায়িত্ব পালন করেন। ১৯৩৭ সালে তিনি নিখিল ভারত মুসলিম লীগের প্রার্থী হিসেবে ঝিনাইদহ আসন থেকে বাংলা আইন সভার  সদস্য নির্বাচিত হন। ১৯৩৮ সালে ব্রিটিশ সরকার তাকে খান বাহাদুর উপাধি দেয়। বাংলা আইন সভার একটি অধিবেশনে তিনি প্রাথমিক শিক্ষা বিনামূল্যে চালু করতে বিল উত্থাপন করেন।
মৃত্যু
এনায়েতপুরী ৪ জানুয়ারি ১৯৫৯ সালে যশোর জেলার, এনায়েতপুরে মৃত্যুবরণ করেন।
উন্মুক্ত প্রবেশাধিকার
thumb|150px|উন্মুক্ত প্রবেশাধিকার লোগো। পাবলিক লাইব্রেরি অব সায়েন্স কর্তৃক নকশাকৃত।
উন্মুক্ত প্রবেশাধিকার (Open access বা OA) সাধারণ অর্থে গবেষণার লক্ষ্যে অনলাইনমাধ্যমে নিয়ন্ত্রণবিহীন উন্মুক্ত প্রবেশের বিশেষ অধিকারকে বোঝায়। এটি এমন একটি প্রক্রিয়া যার মাধ্যমে গবেষণার ফলাফলগুলি বিনামূল্যে বা অন্যান্য প্রবেশাধিকার ব্যতীত অনলাইনে বিতরণ করা হয়। কঠোরভাবে সংজ্ঞায়িত (২০০১ সালের সংজ্ঞা অনুসারে) উন্মুক্ত প্রবেশাধিকার বা বিনামূল্যে প্রবেশাধিকারের সঙ্গে কপিরাইটের জন্য মুক্ত লাইসেন্স প্রয়োগ করে অনুলিপি বা পুনঃব্যবহারে বাধা হ্রাস বা সরিয়ে দেওয়া হয়। উন্মুক্ত প্রবেশাধিকার দুই প্রকারের হয়ে থাকে। গ্র্যাটিস নামে উন্মুক্ত প্রবেশাধিকার বিনামূল্যে অনলাইনে যেকোনো নিবন্ধের ব্যবহার আর লিবর‌্যে বলতে বোঝায় বিনেমূল্যে অনলাইনে তথ্য প্রবেশ ও ব্যবহারের বিশেষ অধিকার।
উন্মুক্ত প্রবেশাধিকার আন্দোলনের প্রধান কেন্দ্রবিন্দু "সমকক্ষ পর্যালোচনা গবেষণা সাহিত্য"। ঐতিহাসিকভাবে, এটি মূলত মুদ্রণ-ভিত্তিক শিক্ষায়তনিক জার্নালগুলিতে কেন্দ্র করে এসেছে। মতো প্রবেশাধিকার উপশুল্কের মাধ্যমে প্রকাশনা ব্যয়কে কভার করে। প্রচলিত (অনুনন্মুক্ত প্রবেশাধিকার) জার্নালগুলি সাবস্ক্রিপশন, সাইট লাইসেন্স বা প্রতি-দর্শন-প্রদেয় চার্জের মতো প্রবেশাধিকার উপশুল্কের মাধ্যমে প্রকাশনা ব্যয় বহন করে। উন্মুক্ত প্রবেশাধিকার সমকক্ষ পর্যালোচিত এবং অসমকক্ষ পর্যালোচিত শিক্ষায়তনিক জার্নাল নিবন্ধ সহ যেকোনো ধরনের প্রকাশিত গবেষণা নিবন্ধ, প্রবন্ধ, রচনা, কনফারেন্স পেপার, থিসিস, বইয়ের অংশবিশেষ, বিভিন্ন চিত্রসহ জ্ঞান-বিজ্ঞানে ব্যবহৃত তথ্যসমূহের বিশেষ অধিকার বোঝায়।
ক্রিয়েটিভ কমন্স লাইসেন্সের অধিনে এই সকল প্রবেশ অধিকারের মাত্রা ও প্রকৃতি নিধারিত হয়ে থাকে। বিজ্ঞান ও মানবিক গবেষণা-জ্ঞান চর্চায় উন্মুক্ত প্রবেশাধিকারের বার্লিন ঘোষণা অনুসারে লিবর‌্যে প্রকৃতির উন্মুক্ত প্রবেশাধিকারকে সঙ্গায়িত করা হয়। দুইভাবে লেখকরা তাদের নিবন্ধ-প্রবন্ধে উন্মুক্ত প্রবেশ অধিকার প্রদান করতে পারেন। গ্রীন ওপেন অ্যাক্সেস বা সবুজ উন্মুক্ত প্রবেশাধিকার পদ্ধতিতে লেথক নিজেই তার রচনা ওপেন অ্যাক্সেস সংশ্লিস্ট ওয়েবে সংরক্ষণ করতে পারেন। এছাড়াও গোল্ড ওপেন অ্যাক্সেসের মাধ্যমে ওপেন অ্যাক্সেস জার্নালে লেখা প্রকাশ করা যায়।
১৯৯০ দশক ও ২০০০ দশকে ওয়ার্ল্ড ওয়াইড ওয়েবের উন্মুক্ত জন-প্রবেশ বৃদ্ধি পেলে উন্মুক্ত প্রবেশাধিকার আন্দোলন জনপ্রিয়তা পায়।
নিজাম উদ্দিন আহম্মেদ
নিজাম উদ্দিন আহম্মেদ বাংলাদেশের ভোলা জেলার রাজনীতিবিদ। ভোলা-২ আসনের সাবেক সংসদ সদস্য। তিনি ফেব্রুয়ারি ১৯৯৬ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
নিজাম উদ্দিন আহম্মেদ ভোলা জেলায় জন্মগ্রহণ করেন।
মইনুল হক চৌধুরী
thumb|মইনুল হক চৌধুরী ম‌ইনুল হক চৌধুরী (১৯২১-১৯৭৬) আসাম থেকে আগত একজন ভারতীয় রাজনীতিবিদ। তিনি পাঁচবার বিধানসভায় নির্বাচত হন; ১৯৭১ সালে ইন্দিরা গান্ধী শাসালামলে তিনি শিল্পমন্ত্রী ছিলেন।
কর্ম
অবিভক্ত কাছাড়ের কৃষিশিল্প উন্নয়নে রাস্তাঘাট নির্মান ও সংস্কার, All India Radio স্থাপন, শিলচর মেডিকেল কলেজ ও হাসপাতাল, ভেটেরিনারি স্কুল, পাঁচ গ্রামের হিন্দুস্থান পেপার মিল, আনিপুরের সুগার মিল, শিলচরের রিজিওনাল ইঞ্জিনিয়ারিং কলেজ যেটা এখন NIT নামে পরিচিত-- এ সমস্তই প্রয়াত মইনুল হক চৌধুরীর অবদান। তিনিই প্রথম কাছাড়ের জন্য বরাক ড্যামের প্রস্তাব করেছিলেন।
ওয়াটার বয়: দ্য সিরিজ
ওয়াটার বয়: দ্য সিরিজ হলো একটি থাই সমপ্রেমী নাটক সিরিজ যা ২০১৫ সালে নির্মিত হয়। এটি জিএমএম ২৫ এ ৯ এপ্রিল থেকে ৯ জুলাই, ২০১৭ পর্যন্ত প্রচারিত হয়েছিল।
প্লট
ওয়াইই হলো ওশান কলেজ সুইমিং ক্লাবের সর্বাধিক জনপ্রিয় সদস্য এবং অধিনায়ক। তার বাবার সাথে দলসূত্রে সম্পর্ক ছিল তাঁর, যিনি দলের কোচও ছিলেন। অপো ক্লাবে নতুন সদস্য এবং ওয়াইয়ের নতুন রুমমেট হিসেবে আসা সর্বশেষতম সাঁতারু।
কারমাইন (রঙ)
কারমাইন হলো একটি বর্ণ বা রঙ বিশেষ যা সাম্রাজ্যিক লাল রঙ হিসাবেও পরিচিত। কারমাইন আসলে কিছু গাঢ় লাল রঙের জন্য ব্যবহৃত একটি সাধারণ শব্দ, যে রঙগুলো সামান্য বেগুনি ধাঁচের তবে সাধারণত "ক্রিমসন" নামক বর্ণের চাইতে লাল রঙের অনেকটা কাছাকাছি। নিচে চিত্রিত এরূপ কিছু রুবির রঙ প্রগাঢ় কারমাইন রঙ হিসাবে বর্ণিত হয়ে থাকে।
ব্যুৎপত্তি
কারমাইন একটি ইংরেজি শব্দ। ইংরেজি ভাষায় রঙের নাম হিসেবে কারমাইন শব্দটির রেকর্ডকৃত প্রথম ব্যবহার হয় ১৫২৩ সালে।
বুনো তরমুজ
ডানপাশে বা উপরে প্রদর্শিত রঙটি হলো বুনো তরমুজ রঙ।
১৯৭২ সালে ক্রেয়লা কর্তৃক তৈরি হওয়া অতি লাল রঙটিই পরবর্তীকালে বুনো তরমুজব নামে পরিচিতি পায় ১৯৯০ সালে।
৩৫০ হিউ কোডবিশিষ্ট এই রঙটি কারমাইনের রঙগুলোর মধ্যে একটি।
এই রঙটিকে ফ্লুরোসেন্ট হিসাবে ধরা হয়েছে, তবে কম্পিউটারের পর্দায় এটিকে প্রদর্শনের কোনও ব্যবস্থা নেই।
সহজাত লাল
ডানপাশে বা উপরে প্রদর্শিত ক্রেয়লা ক্রেয়ন রঙটি হলো সহজাত লাল বা র‍্যাডিকেল লাল।
ক্রেয়লা দ্বারা ১৯৯০ সালে রঙটি সংজ্ঞায়িত হয়।
৩৪৮ হিউ কোডবিশিষ্ট এই রঙটি কারমাইনের রঙগুলোর মধ্যে একটি।
এই রঙটিকে ফ্লুরোসেন্ট হিসাবে ধরা হয়েছে, তবে কম্পিউটারের স্ক্রিনে এটিকে প্রদর্শনের কোনও ব্যবস্থা নেই।
স্বর্গীয় পিঙ্ক
ডানপাশে বা উপরে প্রদর্শিত রঙটি হলো স্বর্গীয় পিঙ্ক বা প্যারাডইজ পিঙ্ক।
রঙটির উৎস হলো "প্যান্টোন টেক্সটাইল পেপার এক্সটেন্ডেড (TPX)" রঙয়ের তালিকা, তালিকায় যা #17-1755 TPX—Paradise Pink নামে অন্তর্ভুক্ত রয়েছে।
৩৫০ হিউ কোডবিশিষ্ট হওয়ায় এই রঙটিও কারমাইনের রঙগুলোর মধ্যে একটি বলে অন্তর্ভুক্ত হয়েছে।
চীনা কারমাইন
ডানপাশে বা উপরে প্রদর্শিত রঙটি হলো চীনা কারমাইন যা ইংরেজিতে রিচ কারমাইন (rich carmine) নামে পরিচিত। প্রদর্শিত চীনা কারমাইন রঙের এই আভাটি ১৯৩০ সালে "রঙের অভিধান" বা আ ডিকশোনারি অব কালার (A Dictionary of Color) নামক একটি বইয়ে (নীচে উদ্ধৃত করা হয়েছে) কারমাইন হিসাবে প্রদর্শিত রঙের সাথে সাদৃশ্যপূর্ণ। ইংরেজির আক্ষরিক অনুবাদ হিসেবে বাংলা ভাষায়ও এই রঙটিকে উচ্চ কারমাইন বলা হয়ে থাকে।
স্প্যানিশ কারমাইন
ডানপাশে বা উপরে প্রদর্শিত রঙটি হলো স্প্যানিশ কারমাইন, স্প্যানিশ ভাষায় যা কারমিন নামে পরিচিত।
সচিত্র কারমাইন
ডানপাশে বা উপরে প্রদর্শিত রঙটি হলো সচিত্র কারমাইন যা স্প্যানিশ ভাষায় কারমিন পিকটোরিকো (Carmín pictórico) এবং ইংরেজি ভাষায় পিকটোরিয়াল কারমাইন নামে পরিচিত।
বিশেষত চিত্র অঙ্কনকাজে এই রঙটি ব্যবহার করা হয়ে থাকে।
জাপানি কারমাইন
ডানপাশে বা উপরে প্রদর্শিত রঙটি হলো জাপানি কারমাইন।
কারমাইন রঙের এই আভাটি জাপানে এনজি-ইরো (臙脂色), নামে পরিচিত।
মনিস ডাঁগি
মনিস ডাঁগি (मनिस डॉगी, Manish Dangi; জন্ম: ১৭ সেপ্টেম্বর ২০০১) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মছিন্দ্র এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০১৭ সালে, দক্ষিণ কোরীয় ফুটবল ক্লাব সিনহাং মিডল স্কুলের যুব পর্যায়ের হয়ে খেলার মাধ্যমে মনিস ফুটবল জগতে প্রবেশ করেছেন এবং পরবর্তীকালে ডংডুশান, ডংডুশান সিনহাং এবং পোশান সিটিজেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, নেপালি ক্লাব বিরাটনগর সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বিরাটনগর সিটির হয়ে মাত্র এক মৌসুম অতিবাহিত করার পর ২০২১–২২ মৌসুমে তিনি নেপালি ক্লাব মছিন্দ্রে যোগদান করেছেন।
মনিস ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১১ ম্যাচে ২টি গোল করেছেন।
প্রারম্ভিক জীবন
মনিস ডাঁগি ২০০১ সালের ১৭ই সেপ্টেম্বর তারিখে নেপালের কাঠমান্ডুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
নাগর লোয়ার নদী
উৎপত্তি ও প্রবাহ
নাগর নদ বগুড়া জেলার শিবগঞ্জ উপজেলার পৌর এলাকায় প্রবাহিত করতোয়া (নীলফামারী) নদী থেকে উৎপত্তি লাভ করেছে। তারপর এই নদীর জলধারা নাটোর জেলার সিংড়া উপজেলার পৌরসভা পর্যন্ত প্রবাহিত হয়ে আত্রাই (নওগাঁ-নাটোর) নদীর সাথে মিলিত হয়েছে হয়েছে। নাগর নদ করতোয়া নদীর শাখা নদী। নদীটি নাটোর জেলার সিঙ্গারা উপজেলায় আত্রাই নদীর সাথে মিলিত হয়েছে। এটি জয়পুরহাটের কালাই উপজেলার অন্যতম প্রধান নদী।
বর্তমান অবস্থা
বর্ষাকালে পানিতে ভরে যায়। শুষ্ক মৌসুমে চার-পাঁচ মাস নদী শুকিয়ে যায়। তখন নৌকা চলাচলের জন্য অনুপযোগী হয়ে পড়ে। অনেক বছর ধরে সংস্কার না করায় নাগর নদটি বর্তমানে তার অতীতের নাব্যতা হারিয়ে মরা খালে পরিণত হয়েছে।
ভিয়েতনামের পরিবহন ব্যবস্থা
ভিয়েতনামের পরিবহন ব্যবস্থা, সংখ্যায় এবং মানে উভয় ক্ষেত্রেই খুব দ্রুত উন্নতি করছে। বিশেষত রাস্তায় যানবাহনের সংখ্যা দ্রুত বাড়ছে, কিন্তু পুরানো নকশা এবং অনুপযুক্ত ট্র্যাফিক মিশ্রণের কারণে প্রধান রাস্তাগুলোতে যাতায়াত ধীর এবং বিপজ্জনক হয়ে উঠছে। সাম্প্রতিক বছরগুলোতে, এক্সপ্রেসওয়ে নির্মাণের কাজ ত্বরান্বিত হয়েছে। দীর্ঘ দূরত্বের ভ্রমণের জন্য বিমান ভ্রমণ গুরুত্বপূর্ণ হয়ে উঠছে। ভিয়েতনামের হ্যানয় এবং হো চি মিন সিটি দুটিতে মেট্রো সিস্টেমগুলো নির্মাণাধীন রয়েছে।
সড়ক পরিবহন
ভিয়েতানাম সড়ক ব্যবস্থার মোট দৈর্ঘ্য ২২২,১৭৯ কিলোমিটার যেখানে ১৯% রাস্তা পাকা এবং যার অধিকাংশই হচ্ছে জাতীয় বা প্রাদেশিক সড়ক ব্যবস্থা। জাতীয় ১৭,২৯৫ কিমি রাস্তা মধ্যে ২৭.৬% পাকা এবং প্রাদেশিক ২৭,৭৬২ কিমির মধ্যে ২৩.৬% রাস্তা পাকা। রাস্তাগুলো তুলনামূলক উন্নত ব্যবস্থাপনায় তৈরি, কিন্তু তা বর্তমান অবস্থা খুব খারাপ।
রাস্তা উন্নয়নের অর্থ সাধারণত সরকার,বৈদেশিক দাতা সংস্থা যেমন এশীয় উন্নয়ন ব্যাংক, বিশ্ব ব্যাংক, জেবিআইসি এবং বিভিন্ন ব্যবসায়িইক প্রতিষ্ঠান থেকে প্রাপ্ত। মুলত বিভিন্ন রাস্তা এবং সেতু থেকে টোল সংগ্রহের মাধ্যমে বিনিয়োগকৃত টাকা পুনরুদ্ধার করা হয়।
ভিয়েতনামের সড়ক ব্যবস্থা প্রশাসনিক উচ্চক্রম অনুসারে শ্রেণিবিন্যাস করা হয়। প্রতিটি শ্রেণিবিন্যাসকৃত রাস্তার মাইলফলক নির্দিষ্ট রঙ ও শব্দসংক্ষেপণ দ্বারা চিহ্নিত করা হয়।
{| role="presentation" class="wikitable mw-collapsible mw-collapsed"
এক্সপ্রেসওয়ে
এক্সপ্রেসওয়ে ভিয়েতনামের জন্য নতুন চিন্তাধারা। যানবাহনের সংখ্যা দ্রুত বাড়লেও বড় বড় রাস্তা গুলো অনুপযুক্ত কাঠামো আর অনুপযুক্ত যানবাহনের মিশ্রণের জন্য বিপজ্জনক হয়ে উঠছে। এক্সপ্রেসওয়ে গুলোতে দ্রুত ও ধীর যান পৃথক করার মাধ্যমে এই সমস্যা সমাধানের একটি উপায় হতে পারে।
এক্সপ্রেসওয়েগুলোর তালিকা:
সড়ক যানবাহন
ভিয়েতনাম মোটরসাইকেল সংস্কৃতির জন্য বিখ্যাত। ১৯৯৫ সালে হানয় ও সাইগনের ৯০% ট্রিপ মোটরসাইকেলের মাধ্যমের করা হত। ২০১৭ সালে ৭৯% ভিয়েতানামবাসী প্রতিদিন মোটরসাইকেল ব্যবহার করে বলে রিপোর্ট করে। ৯২ মিলিয়ন জনসংখ্যার মধ্যে ভিয়েতনামে ৪৫ মিলিয়ন নিবন্ধিত মোটরসাইকেল রয়েছে,যা সারা বিশ্বে মোটরসাইকেল মালিকের সংখ্যার দিক থেকে ১ম। চীন, ভারত এবং ইন্দোনেশিয়ার পর ভিয়েতনাম হচ্ছে মোটরসাইকেল বিক্রির দিক থেকে ৪র্থ। ৮৭% ভিয়েতনামবাসী বাড়িতে একটি করে মোটরসাইকেল রয়েছে, যা শুধুমাত্র থাইল্যান্ড থেকে কম। বর্তমান সময়ে, সরকার অত্যধিক হারে মোটরসাইকেল বৃদ্ধি হ্রাসের জন্য, এর সংখ্যা কমিয়ে আনার ব্যাপারে ইচ্ছা পোষণ করছে।
২০১৫ সাল পর্যন্ত ২০ লক্ষ যাত্রী গাড়ি নিবন্ধিত হয়েছিল
আমদানি কর এবং বিক্রয় করের মাধ্যমে গাড়ির দাম বেশি রাখা হয়, যা ভিয়েতনামকে গাড়ি কেনার জন্য সবচেয়ে ব্যয়বহুল দেশ হিসাবে অন্তর্ভুক্ত করেছিল, কর এবং ফি নিয়ে এই দাম চূড়ান্ত দামের ২ বা ৩ গুণ পর্যন্ত থাকে।  ২০১৬ সালে, একটি লেক্সাস এলএক্সের দাম ছিল ৭.৩ বিলিয়ন ভিএনডি, একটি টয়োটা ইনোভা ৮০০মিলিয়ন ভিএনডি, তবুও, প্রতি বছর গাড়ি বিক্রয় দ্বিগুণ হারে বাড়ছে।
নৌ ও সমুদ্র বন্দর
ভিয়েতনামের ১৭,৭০২ কিমি জলপথ রয়েছে; যার মধ্যে ৫,০০০ কিলোমিটার পথে ১.৮মিটার প্রস্থবিশিষ্ট জাহাজ চলাচল করতে পারে।
বিমান পরিবহন
বিমান ভ্রমণ খুব দ্রুত গুরুত্বের সাথে বাড়ছে। হ্যানয় এবং হো চি মিন সিটির মধ্যকার রুটটি ২০১৬ সালের পর থেকে আসন ক্ষমতা অনুসারে বিশ্বের ৭ম ব্যস্ততম এয়ারলাইন রুট।
বিমানবন্দর
ভিয়েতনামে তিনটি আন্তর্জাতিক গেটওয়ে সহ ৩৭টি বেসামরিক বিমানবন্দর পরিচালনা করছে: নোয় বাই হানয়ে, দা নাং দা নাং সিটিতে, এবং তান সন নাহত হো চি মিন সিটিতে পরিষেবা দিচ্ছে। তান সন নাহত হল বৃহত্তম যাত্রী পরিষেবামূলক বিমানবন্দর, যা আন্তর্জাতিক যাত্রী পরিবহনের ৭৫শতাংশ পরিচালনা করে।  জাতীয় বিমান সংস্থা, ভিয়েতনাম এয়ারলাইন্সের, ৮২ টি বিমানের বহর রয়েছে যা ভিয়েতনামকে ৪৯ টি বিদেশী শহরের সাথে সংযুক্ত করে।  দ্বিতীয় বৃহত্তম গার্হস্থ্য ক্যারিয়ারটি ভিয়েতনামেট এয়ার, ১৬ টি অভ্যন্তরীণ গন্তব্য এবং ৫টি আন্তর্জাতিক গন্তব্যে পরিচালনা করে।
বিমানবন্দর সিভিলসার্ভিস হ্যালিপোর্টস
রেল
ভিয়েতনামি রেলওয়ে নেটওয়ার্কের মোট দৈর্ঘ্য ২,৬০০ কিলোমিটার(১,৬০০মাইল), যার মধ্যে হ্যানয় ও হো চি মিন সিটির মধ্যে চলমান ১,৭২৬ কিলোমিটার (১,০৭২ মাইল) উত্তর-দক্ষিণ রেলপথের একক ট্র্যাকটি সবচেয়ে বড়। জাতীয় রেলওয়ে নেটওয়ার্কটি মূলত ১,০০০ মিলিমিটার মিটারগেজ ব্যবহার করে, যদিও দেশের উত্তরে বেশ কয়েকটি ১,৪৩৫ মিমি  স্ট্যান্ডার্ডগেজ এবং মিশ্রগেজ লাইন রয়েছে। ২০০৫ সালের হিসাবে ভিয়েতনামী রেল নেটওয়ার্কে ২৭৮টি স্টেশন ছিল, যার বেশিরভাগ উত্তর-দক্ষিণ লাইনের সাথে অবস্থিত।  ভিয়েতনামিজ রেলওয়ে নেটওয়ার্কটি রাষ্ট্রায়ত্ত প্রতিষ্ঠান ভিয়েতনাম রেলওয়ে (ভিএনআর) এর মালিকানাধীন এবং পরিচালিত, যা রেল রক্ষণাবেক্ষণের সাথে সাথে নির্মাণ, যোগাযোগ, প্রশিক্ষণ এবং অন্যান্য ক্রিয়াকলাপে জড়িত। ভিয়েতনামে রেলওয়ের অবকাঠামোগত অবস্থা সামগ্রিকভাবে মধ্যম মানের;  বেশিরভাগ অংশেই পুনর্বাসন ও উন্নয়নের প্রয়োজনে রয়েছে, কয়েক দশক যুদ্ধের সময় যে ক্ষয়ক্ষতি হয়েছিল তা থেকে কেবলমাত্র কিছুসংখ্যক অস্থায়ী মেরামত করা হয়েছে।  একটি জাপানি-ভিয়েতনামি দল রেল দুর্ঘটনার মূল কারণ হিসেবে রেলওয়ের অবকাঠামোর দুর্বলতাকে দায়ি করে, যার মধ্যে সাধারণ গাড়ি এবং ব্যক্তিদের দ্বারা ট্রেন দুর্ঘটনা, বিশেষত অবৈধ ক্রসিং ও গতি হ্রাস করতে ব্যর্থতার ফলে লাইনচ্যুত হওয়া দুর্ঘটনার সাধারণ কারণ হিসেবে উল্লেখ করা হয়েছিল।
আন্তর্জাতিক রেল যোগাযোগ
দুটি রেলপথ ভিয়েতনামকে গণপ্রজাতন্ত্রী চীনের সাথে সংযুক্ত করে: যার মধ্যে পশ্চিমে ইউনান – ভিয়েতনাম রেলপথ, যেটি হাইফং থেকে কুনমিং পর্যন্ত এবং পূর্বে হানয় থেকে নানিং পর্যন্ত। ইউনান যাওয়ার রেলপথটি একটি মিটারগেজ লাইন, যা চীনের অভ্যন্তরে পরিচালিত একমাত্র লাইন; তবে এটি স্ট্যান্ডার্ডগেজে রূপান্তরিত হতে পারে।  রুটের চীনা অংশের রেলপথ পরিষেবা বর্তমানে স্থগিত রয়েছে।  ২০০২ সাল পর্যন্ত আন্তঃসীমান্ত পরিষেবা চালু ছিল, বন্যা এবং ভূমিধসের জন্য চীনা অংশের ট্র্যাকগুলো মারাত্মক ক্ষতি হয়েছিল, যার জন্য প্রায়ই পথে চলতে দেরি হত। হ্যানয় –আং এং রেলওয়ে ল্যান সান প্রদেশের আং এং-এ সীমান্ত দিয়ে ন্যানিংয়ের সাথে সংযোগ রক্ষা করে। নিয়মিত এই পরিষেবাটি সাধারণত সীমান্তে থেমে ভিয়েতনামী মিটার-গেজ ট্রেন থেকে একটি চীনা স্ট্যান্ডার্ড-গেজ ট্রেনে পরিবর্তন করে ন্যানিং পর্যন্ত চলতে থাকে। ইউনান – ভিয়েতনাম রেলপথ সিঙ্গাপুর-কুনমিং এর চীনা অংশের সাথে সংযোগ করবে, যেটি ২০১৫ সালের মধ্যে সম্পন্ন হবে বলে আশা করা যায়। বর্তমানে ভিয়েতনাম থেকে কম্বোডিয়া বা লাওসের মধ্যে কোনও রেল যোগাযোগ নেই। যদিও আসিয়ান কর্তৃক প্রতিষ্ঠিত পরিকল্পনার অংশ হিসাবে, দুটি নতুন রেলপথ বিকাশাধীন: সাইগন – ল্যাক নিন রেলওয়ে হো চি মিন সিটির সাথে কম্বোডিয়ার কম চি এবং উত্তর-দক্ষিণ রেলপথকে লাওসের থাখেকের সাথে সংযুক্ত করবে।  ফোনম পেন রেলপথের ভিয়েতনামী অংশটি উত্তর-দক্ষিণ রেলপথের সংযোগ দিয়ে ডিএন রেলওয়ে স্টেশন থেকে শুরু হবে এবং কম্বোডিয়ান সীমান্তের নিকটবর্তী ল্যাক নিনে শেষ হবে, একই এই জাতীয় প্রকল্পের সাথে কম্বোডিয়ান অংশ সংযুক্ত হবে।  আসিয়ান প্রতিষ্ঠিত পরিকল্পনা অনুযায়ী, এই প্রকল্প ২০২০ সালের মধ্যে শেষ হওয়ার জন্য নির্ধারিত রয়েছে, এটি আসিয়ান-মেকং বেসিন উন্নয়ন সহযোগিতা (এএমবিডিসি) এর তত্ত্বাবধানে কুনমিং-সিঙ্গাপুর রেলপথ প্রকল্পের অংশ হিসেবে তৈরি করবে।  ভিয়েনতিয়েন - ভেং আং রেল কোং বেন প্রদেশের টানাপ্প রেলওয়ে স্টেশনে উত্তর-দক্ষিণ রেলপথের সাথে সংযোগের জন্য হ্যা টান প্রদেশের বন্দর অ্যাং বন্দরগুলোর মধ্যে চলবে, পরে এটি থাকেক এর মু গিয়া বর্ডার অতিক্রম করবে। আসিয়ান প্রতিষ্ঠিত পরিকল্পনা অনুযায়ী, এটিত থাখেক থেকে লাওসের রাজধানী ভিয়েনতিয়েন পর্যন্ত প্রসারিত থাকবে। থাইল্যান্ড ও লাওস উভয় দেশই প্রশান্ত মহাসাগরীয় অঞ্চলে সংক্ষিপ্ত দূরত্বে রপ্তানী কার্যক্রম পরিচালনার উদ্দেশ্যে এই প্রকল্পে আগ্রহ প্রকাশ করে।
দ্রুত গতির ট্রেন
জাতীয় রেলওয়ে সংস্থা ভিয়েতনাম রেলওয়ে হ্যানয় এবং হো চি মিন সিটির মধ্যে একটি দ্রুতগতির রেল যোগাযোগের প্রস্তাব দিয়েছে, এটি ৩০০কিলোমিটার/ঘণ্টা (১৮৬ মাইল/ঘণ্টা) গতিতে চলতে সক্ষম। একবার সম্পন্ন হয়ে গেলে, হাই-স্পিড রেললাইন - জাপানি শিংকানসেন প্রযুক্তি ব্যবহার করে ট্রেনগুলো হ্যানয়-হো চি মিন সিটি ভ্রমণটি বর্তমান রেলপথে প্রায় ৩০ঘণ্টার তুলনায়, ছয় ঘণ্টারও কম সময়ে সম্পন্ন সক্ষম হবে।. ভিয়েতনামের প্রধানমন্ত্রী নুগিয়ান তান দ্যাং মূলত একটি উচ্চাভিলাষী লক্ষ্যমাত্রা নির্ধারণ করেছিলেন ২০১৩ সালের মধ্যে ১,৬৩০ কিলোমিটার(১,০১০ মাইল) লাইন নির্মাণ প্রকল্প অনুমোদনের মাধ্যমে, যার 70 শতাংশ তহবিল জাপানের ওডিএ থেকে আসা (প্রাথমিকভাবে আনুমানিক ৩৩ বিলিয়ন মার্কিন ডলার) এবং বাকি ৩০ শতাংশ ঋণ থেকে আসা।  পরবর্তী প্রতিবেদনে ২০৩০এর দশকের মাঝামাঝি সময়ে সমাপ্তির নতুন তারিখের জন্য আনুমানিক ব্যয় ধরা হয়েছিল ৫৬ বিলিয়ন মার্কিন ডলার (ভিয়েতনামের জিডিপি-র প্রায় ৬০শতাংশ)। দীর্ঘ একমাসের আলোচনার পর ২০১০ সালের ১৯ জুনে ভিয়েতনামের জাতীয় সংসদ এর ব্যয়বহুলতার জন্য এই প্রকল্পটি বাতিল করে দেয়, জাতীয় সংসদ পরবর্তীতে এই প্রকল্প করা সম্ভব কিনা তা নিয়ে আরোও গবেষণার নির্দেশ দেয়। ২০১৮ সালে একটি নতুন সম্ভাব্যতার সমীক্ষা জমা দেওয়া হয়েছিল এবং এর ভিত্তিতে সরকার প্রকল্পের ব্যয় অনুযায়ী সুবিধার বিষয়ে পুনর্বিবেচনা করতে চায়। প্রকল্পটিতে প্রথম অংশের কাজ হিসেবে হ্যানয় ও বিন্হের এবং একই সাথে হো চি মিন সিটি ও নাহা ট্রাংয়ের মধ্যকার অংশ ২০৩৩ সালের মধ্যে শেষ করা হবে উল্লেখ করে এবং উত্তর-দক্ষিণের পুরো সংযোগটি ২০৪৫ সালের মধ্যে শেষ করা হবে উল্লেখ করে ।
হো চি মিন সিটি দক্ষিণ-পূর্ব ভিয়েতনাম এবং ক্যান থোয়ের সাথে যুক্ত করার জন্য আরও একটি উচ্চ গতির রেল প্রস্তাব করা হয়েছে।
মেট্রো
ভিয়েতনামের দুটি বৃহত্তম শহর হ্যানয় এবং সাইগন দুটিতেই নির্মাণাধীন মেট্রো লাইন রয়েছে এবং উভয় প্রকল্পই বিলম্ব এবং বাজেটের ঘাটতি এবং বাজেটের ছাড়ের কারণে জর্জরিত।
ময়ূরপঙ্খি (প্রকাশক)
ময়ূরপঙ্খি হলো ঢাকা, বাংলাদেশ ভিত্তিক একটি বই প্রকাশনা সংস্থা যারা মূলত বাচ্চাদের জন্য চিত্রসহ বই প্রকাশ করে। এটি ২০১৪ সালে প্রতিষ্ঠিত হয়েছিল, এবং বাংলা ও ইংরেজি দুই ভাষাতেই বই প্রকাশ করে। প্রকাশনাটির সিইও হলেন মিতিয়া ওসমান। ২০১৬ সালে, সংস্থাটি শিশুসাহিত্যের জন্য বাংলা একাডেমির রোকনুজ্জামান খান দাদাভাই স্মৃতি পুরস্কার পেয়েছিল।
পাকিস্তানি লেখিকাদের তালিকা
এটি পাকিস্তানে জন্মগ্রহণকারী বা দেশের সাথে ঘনিষ্ঠভাবে জড়িত নারী লেখিকাদের একটি তালিকা ।
হেমনগর রেলওয়ে স্টেশন
হেমনগর রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন।
ইতিহাস
বঙ্গবন্ধু সেতু পূর্ব থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের প্রধনমন্ত্রী শেখ হাসিনা কর্তৃক উদ্বোধন করা হয়। এই নতুন রেলপথের স্টেশন হিসেবে হেমনগর রেলওয়ে স্টেশন তৈরি করা হয়।
পরিষেবা
হেমনগর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
বিশ্ববন্ধু সেন
বিশ্ববন্ধু সেন (ইংরেজি: Biswa Bandhu Sen) (জন্ম: ২৩শে মে, ১৯৫৩) ত্রিপুরার রাজ্যের একজন জনপ্রিয় রাজনীতিবিদ এবং ভারতীয় জনতা পার্টির বিধায়ক। বর্তমানে তিনি ত্রিপুরা বিধানসভার উপাধ্যক্ষ। তিনি ত্রিপুরা রাজ্যের দ্বিতীয় বৃহত্তম শহর ধর্মনগর কে প্রতিনিধিত্ব করেন। তার অনুগামীদের কাছে তিনি "বিশ্বদা" নামেও পরিচিত। এনার নেতৃত্বে কংগ্রেস দল ধর্মনগরে বামফ্রন্টকে ২০০৮ এবং ২০১৩ সালে পরাজিত করতে সক্ষম হয়েছিলো। ২০১৩ ত্রিপুরা বিধানসভা নির্বাচনের পর তিনি কংগ্রেস দল ছেড়ে তৃণমূল কংগ্রেসে যোগদান করেন এবং পরবর্তী সময়ে ২০১৭ সালে ভারতীয় জনতা পার্টিতে  যোগ দান করেন এবং ২০১৮ বিধানসভা নির্বাচনে বিপুল ভোটে জয়যুক্ত হন।
জীবন
বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন কালী মোহন সেন ও মাতা ছিলেন প্রতিভা রানী সেন।
আন্দোলন
তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন।
অনশন
ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে বিশ্ব বন্ধু সেন ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল:
বিধানসভা কেন্দ্র
তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক।
২০১৩ সালের বিধানসভা নির্বাচন ফল
তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন। তার নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন।
গগনযান-১
গগনযান-১ হবে গগনযান কর্মসূচির প্রথম মহাকাশচারীবিহীন পরীক্ষামূলক উড়ান, যা ২০২৪ সালের প্রথম ত্রৈমাসিকে উৎক্ষেপণ করার পরিকল্পনা করা হয়েছে।
পটভূমি
উৎক্ষেপণটি মূলত ২০২০ সালের ডিসেম্বর মাসের জন্য নির্ধারিত ছিল, তারপরে ২০২১ সালের ডিসেম্বর মাসকে নির্ধারণ করা হয়েছিল, তবে এটি কোভিড-১৯ মহামারীর কারণে বিলম্বিত হয়েছিল।
দানুষ্কা গুণতিলকা
খেলোয়াড়ী জীবন
২০০৭-০৮ মৌসুমে আন্তঃপ্রাদেশিক টুয়েন্টি২০ প্রতিযোগিতায় শ্রীলঙ্কা স্কুলের পক্ষে সতীর্থ কোল্টস ক্রিকেট ক্লাবের খেলোয়াড় কুশল পেরেরার সাথে তারও অভিষেক ঘটে।
গুণতিলকার লিস্ট এ ক্রিকেটে কলম্বো ক্রিকেট ক্লাবের পক্ষে অভিষেক ঘটে। ২০০৯-১০ মৌসুমে ঐ খেলায় প্রতিপক্ষ ছিল সিংহলীজ স্পোর্টস ক্লাব। খেলায় তিনি একটিমাত্র রান সংগ্রহ করতে পেরেছিলেন।
১ নভেম্বর, ২০১৫ তারিখে সফরকারী ওয়েস্ট ইন্ডিজের বিপক্ষে একদিনের আন্তর্জাতিকে অভিষেক ঘটে তার।
২০১৫-১৬ মৌসুমে নিউজিল্যান্ড সফরে মাদক কেলেঙ্কারিতে কুশল পেরেরার সংশ্লিষ্টতার অভিযোগ উত্থাপিত হলে গুণতিলকা ওডিআই সিরিজে অন্তর্ভুক্ত হন। তিনি তিলকরত্নে দিলশানের সাথে ব্যাটিং উদ্বোধনে নামেন। প্রথম দুইটি ওডিআইয়ে তার ব্যাটিংশৈলী তেমন আশাপ্রদ না হলেও সিরিজের তৃতীয় ওডিআইয়ে ও নিজস্ব ৪র্থ ওডিআইয়ে ৪৫ বলে মনোমুগ্ধকর ৬৫ রানের অর্ধ-শতক করেন। তার ঐ ইনিংসে ৭ চার ও ৪ ছক্কা ছিল। এরফলে নিউজিল্যান্ডের কাছ থেকে ম্যাচ ছিটকে যায় ও শ্রীলঙ্কা ৮ উইকেটে জয় পায়। গুণতিলকা তার অসামান্য ইনিংসের জন্য ম্যান অব দ্য ম্যাচের পুরস্কার লাভ করেন। একই সফরে ৭ জানুয়ারি, ২০১৬ তারিখে স্বাগতিক নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার।
সগুনা ইউনিয়ন
সগুনা উইনিয়ন বাংলাদেশের সিরাজগঞ্জ জেলার তাড়াশ উপজেলার একটি প্রশাসনিক এলাকা।
অবস্থান
তাড়াশ থানা থেকে ৫ কি.মি. পশ্চিমে অবস্থিত। এর পূর্বে তাড়াশ ও মাগুরা, দক্ষিণে গুরুদাসপুর থানার মশিন্দা, পশ্চিমে গুরুদাসপুর থানার খুবজীপুর এবং উত্তরে তাড়াশ থানার বারুহাস ইউনিয়ন অবস্থিত।
নিজাম উদ্দিন আহমেদ (দ্ব্যর্থতা নিরসন)
নিজাম উদ্দিন আহমেদ, নিজাম উদ্দিন আহম্মেদ, নিজামউদ্দিন আহমেদ বা নিজামউদ্দিন আহম্মেদ বলতে যাদেরকে বোঝানো হতে পারে;
২০২০–২১ সংযুক্ত আরব আমিরাতে আয়ারল্যান্ড বনাম আফগানিস্তান ক্রিকেট দল
আফগানিস্তান ক্রিকেট দল তিনটি একদিনের আন্তর্জাতিক খেলার জন্য আফগানিস্তানের বিরুদ্ধে সংযুক্ত আরব আমিরাত সফর করে, যা জানুয়ারি ২০২১-এ অনুষ্ঠিত হবে।
বাবনগাঁও রেলওয়ে স্টেশন
বাবনগাঁও হল্ট রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে স্টেশন। এটি ভারতের বিহার রাজ্যের কাটিহার জেলার বাবনগাঁও, দেওগাঁওয়ে অবস্থিত।
আন্তর্জাতিক ভারোত্তোলন সংস্থা
আন্তর্জাতিক ভারোত্তোলন সংস্থা (সংক্ষেপে আইডব্লিউএফ) হল আন্তর্জাতিক ভারোত্তোলন ক্রীড়ার পরিচালনা ও নিয়ন্ত্রণকারী সংস্থা। সংস্থার সদরদপ্তর হাঙ্গেরির বুদাপেস্টে।
আইডব্লিউএফ ১৯০৫ সালে প্রতিষ্ঠিত হয় এবং এর বর্তমান সদস্য সংখ্যা ১৮৭ টি দেশের জাতীয় ভারোত্তোলন সংস্থা। আইডব্লিউএফ এর বর্তমান সভাপতি হাঙ্গেরির তামাস আজান।
ইতিহাস
আইডব্লিউএফ মূলত ১৯০৫ সালে ফেডারেশন হ্যালটেফিল ইন্টারন্যাশনাল (Fédération Haltéphile International) নামে প্রতিষ্ঠিত হয়েছিল। ১৯৭২ থেকে ১৯৭৬ গ্রীষ্মকালীন অলিম্পিকের মাঝে এর নাম পরিবর্তন করে ইন্টারন্যাশনাল ওয়েটলিফটিং ফেডারেশন (আইডব্লিউএফ) এ পরিবর্তন করা হয়েছিল।
অধিভুক্ত মহাদেশীয় সংস্থা
মহাদেশ পর্যায়ে ভারোত্তোলন নিয়ন্ত্রণের জন্য যে সংস্থা সমূহ কাজ করে তা হলঃ
এ টি এম নুরুল বশর চৌধুরী
এ টি এম নুরুল বশর চৌধুরী বাংলাদেশের কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।
জন্ম ও প্রাথমিক জীবন
এ টি এম নুরুল বশর চৌধুরী কক্সবাজার জেলার কুতুবদিয়া উপজেলার আলী আকবর ডেইল ইউনিয়নে জন্মগ্রহণ করেন।
রাজনৈতিক জীবন
নুরুল বশর চৌধুরী কক্সবাজার জেলা বিএনপির সিনিয়র সহসভাপতি ও সাবেক সাধারণ সম্পাদক। তিনি কুতুবদিয়া উপজেলা পরিষদের চেয়ারম্যান ও পরপর ৫ মেয়াদে আলী আকবর ডেইল ইউনিয়নের নির্বাচিত চেয়ারম্যান ছিলেন।
১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন।
এরাতো
বিকাশ
হেসিয়ডের থিওগোনি বইয়ে অন্যান্য মিউজদের সাথে এরাতোর নাম উল্লিখিত হয়েছে। স্ত্রাবো উল্লেখ করেন রাডিন নামে একটি হারানো কবিতার শুরুতেও তাকে আহ্বান করা হয়েছিল। প্লেটোর ফেডরুস-এও এরাতোকে প্রেমের সাথে সম্পৃক্ত হিসেবে দেখানো হয়। খ্রিষ্টপূর্ব তৃতীয় শতাব্দীতে অ্যাপোলোনিউস লিখেন মিউজগণ কোন নির্দিষ্ট কবিতার সাথে জড়িত ছিলেন না, যেমনটা পরবর্তীকালে দেখানো হয়।
ক্লিও
গ্রিক পুরাণ অনুসারে ক্লিও (Κλειώ; অর্থ: "বিখ্যাত বানানো") যাকে কখনো কখনো ক্লেয়ো বলেও সম্বোধন করা হয়, ছিলেন ইতিহাসের মিউজ. ; কোন কোন পুরাণে তাকে সুরের লহরের দেবী বলেও চিহ্নিত করা হয়েছে। অন্যান্য সকল মিউজদের ন্যায় তিনিও ছিলেন দেবতা জিউস এবং টাইটান দেবী নেমোসাইনে-এর সন্তান।
প্রাচীন ভূমধ্যসাগরের পূর্ব প্রান্তে ঈজিয়ান সমূদ্রের তীরে গড়ে উঠেছিলো মহান গ্রীক সভ্যতা। গ্রীক এবং রোমান পুরাণে নয়জন দেবীর অনেক গল্প আছে। এরা জিউস এবং মেনোমসিনের কন্যা; একত্রে এঁদের Nine muses বলা হয়। এঁদের নামগুলি যথাক্রমে, কাল্লিয়োপে,  ক্লিও, এরাতো, এউতের্পে, মেল্পোমেনে, পলিহিম্নিয়া, তের্প্সিকোরে, থালিয়া এবং উরানিয়া  ।  এই নয়জন দেবী হলেন দেবতাদের রাজা জিউসের কন্যা এবং তাঁদের মা হলেন স্মৃতির দেবী মেনোমসিন। জিউস এবং মেনোমসিন জুটি পরপর নয় রাত জুড়ে একত্রে থাকার পরে একসঙ্গে এঁদের জন্ম হয়েছিল। প্রতিটি মিউজ সুদৃশ্য, করুণাময় এবং লোভনীয় এবং একটি বিশেষ শৈল্পিক প্রতিভা সহ মাইথোলজীতে বিবৃত বা উপস্থিত হয়েছেন। মিউজগুলি তাদের গান, নাচ এবং কবিতা  দিয়ে দেবতা ও মানবকে আনন্দিত করে এবং মানব শিল্পীদের আরও শৈল্পিক কৃতিত্বের জন্য অনুপ্রাণিত করতেন। জনশ্রুতি মোতাবেক, মিউজদেরকে বিভিন্ন মাউন্টে বসবাসকারী হিসাবে বর্ণনা  করা হয়েছিল l মাউন্ট অলিম্পাস, মাউন্টেন হেলিকন (বোয়েটিয়ায়), বা মাউন্ট পার্নাসাস। তাঁরা দেখতে সুন্দর ছিল এবং আশ্চর্যজনক হলো তাঁদের স্ব স্ব বিষয়ভিত্তিক প্রতিভা মাইথোলজীতে চ্যালেঞ্জ করা হয়নি।  কল্পকাহিনীতে অবধারিতভাবে চূড়ান্ত প্রতিদ্বন্দ্বীর সাথে সম্পর্কিত চ্যালেঞ্জের একটা বিষয় থাকে এবং  চ্যালেঞ্জটিতে পরাজিত হলে এক ভয়াবহ শাস্তি ভোগ করতেও হয়।
একটি পৌরাণিক কাহিনী অনুসারে, ম্যাসিডোনের রাজা পিয়েরাস এর  ঔরসজাত নয়টি কণ্যা জন্ম নেয়। রাজা পিয়েরাস  তাঁর নয়টি কন্যার  নাম মুইসদের নামেি রেখেছিলেন, তিনি বিশ্বাস করেছিলেন যে নামের বদৌলতে কণ্যাগণ হয়তবা মিউজদের মতোই  সুন্দরী এবং মেধাবী হয়ে উঠবে। কিন্তু এর ফলে হিতে বিপরীত হয়েছিল, পিয়েরাসের কন্যারা  সকলেই দোয়েল পাখিতে পরিণত হয়েছিল। মুইজ বা দেবীদের সম্পর্কিত তথ্যাদি  গ্রিস এবং এর বাইরে্র প্রাচীণ সাহিত্য, চিত্রকর্ম এবং ভাস্কর্যগুলিতে বিভিন্ন ভাব ও মাত্রায় হাজির রয়েছে। খ্রিস্টপূর্ব পঞ্চম এবং চতুর্থ শতাব্দীতে  ব্যবহৃত লাল এবং কালো মৃৎশিল্পগুলিতে প্রায়শঃই মিউজদের চিত্রাদি অংকিত থাকতে দেখা যেত। ফলে প্রমাণিত হয় যে মিউজেরা বেশ জনপ্রিয় ছিল; তাঁরা শতাব্দী জুড়ে বিজ্ঞান, চিত্রকলা, আর্কিটেকচার, ভাস্কর্য, এবং নৃত্যকলা  প্রতিটি ক্ষেত্রে  তাঁদের নিজস্বতা ও প্রতীক নিয়ে প্রতিনিধিত্বকারী হিসেবে হাজির হয়েছেন।  এঁদের একজন ক্লিও (Clio অথবা Kleio লেখা হয়)  যিনি অতিপ্রাচীণ মাইথোলজীগুলিতে সঙ্গীত, গান এবং নাচের দেবী হিসেবে এবং  পরবর্ত্তীতর ইতিহাসের দেবী হিসেবে উপস্থিত হয়ে আসছেন।প্রাচীণ গ্রীক ভাষার  ক্লিও শব্দের অর্থ  প্রচারক, ঘোষণাকারী, দি প্রক্লেইমার (The Pro claimer). গ্রীক পুরাণ ছাড়াও রোমান পুরাণে দেবতা জীউস ও মেনোমসিণের  নয়কণ্যার কেচ্ছা-কাহিনী বিবৃত আছে।  । অতীতের এসব ঐতিহ্যবাহী কাহিনী মানব সভ্যতার ক্রমঃউত্তরণে, শিল্পী, দার্শনিক এবং ব্যক্তিদেরকে সৃষ্টির জন্য প্রয়োজনীয় অনুপ্রেরণা দিয়েছিল এবং কৃষ্টি, শিল্প ও সংস্কৃতিতে গভীর প্রভাব বিস্তার করে চলেছে ।
২য় শতকের একটি রোমান প্রস্তরচিত্রে নয়জন দেবীর সাক্ষাত পাওয়া যায়, প্রস্তরচিত্রটি ( “Muses Sarcophagus”) লুভর মিউজিয়ামে সংরক্ষিত আছে।